അപ്പാനി ശരത്തും മീനാക്ഷിയും ഒന്നിക്കുന്ന മിഷന് സി തിയേറ്ററില് തന്നെ എത്തും! വിനോദ് ഗുരുവായൂര് തിരക്കഥ എഴുതി, സംവിധാനം ചെയ്യുന്ന, അപ്പാനി ശരത്തിനെ നായകനാക്കി ചിത്രമാണ് മിഷന് സി. ഒക്ടോബര് 25 മുതല് തിയേറ്ററുകള് തുറന്ന് പ്രവര്ത്തിക്കാനുള്ള സര്ക്കാര് അനുവാദം ലഭിച്ചതോടെ, ചിത്രം തിയേറ്ററില് തന്നെ എത്തിക്കാനുള്ള ശ്രമത്തിലാണ് അണിയറ പ്രവര്ത്തകര്. സിംഗപ്പൂര് ആസ്ഥാനമായിട്ടുള്ള റോഷിക എന്റര്പ്രൈസ്സാണ് ലോകമെമ്ബാടുമുള്ള തിയ്യേറ്ററുളില് മിഷന്സി എന്ന ചിത്രം പ്രദര്ശനത്തിനെത്തിക്കുന്നത്. എം സ്ക്വയര് സിനിമയുടെ ബാനറില് മുല്ല ഷാജി നിര്മിക്കുന്ന മിഷന്സിഎന്ന റിയലിസ്റ്റിക് ക്രൈം ആക്ഷന് എന്ഗേജിങ് ത്രില്ലര് ചിത്രത്തിന് UA സര്ട്ടിഫിക്കറ്റാണ് ലഭിച്ചിരിക്കുന്നത്. മിലിട്ടി ആക്ഷന് രംഗങ്ങളും ഉള്ളത് കൊണ്ടാണ് ചിത്രത്തിന് UA സര്ട്ടിഫിക്കറ്റ് ആയത്. ശരത്തിന്റെ നായികയായി എത്തുന്നത് മീനാക്ഷി ദിനേശാണ്. പ്രശസ്ത സംവിധായകന് ജോഷിയുടെ പൊറിഞ്ചു മറിയം ജോസ് എന്ന ചിത്രത്തില് നൈല ഉഷയുടെ ആലപ്പാട്ട് മറിയത്തിന്റെ കൗമാര കാലം അവതരിപ്പിച്ച മീനാക്ഷി ദിനേശ് ആദ്യമായി നായികയായി അഭിനയിക്കുന്ന ചിത്രമാണ് മിഷന്സി. മേജര് രവി, ജയകൃഷ്ണന്, കൈലാഷ്, ഋഷി തുടങ്ങിയ പ്രമുഖരും ചിത്രത്തിലെ കഥാപാത്രങ്ങളായി എത്തുന്നു. സുശാന്ത് ശ്രീനി ഛായാഗ്രഹണം നിര്വ്വഹിക്കുന്നു. സുനില് ജി ചെറുകടവ് എഴുതിയ വരികള്ക്ക് ഹണി, പാര്ത്ഥസാരഥി എന്നിവര് സംഗീതം പകരുന്നു. വിജയ് യേശുദാസ്, അഖില് മാത്യു എന്നിവരാണ് ഗായകര്.